CELEX: C2006/294/01
Language: lt
Date: 2006-12-02 00:00:00
Title: Byla C-105/02 2006 m. spalio 5 d. Teisingumo Teismo (pirmoji kolegija) sprendimas Europos Bendrijų Komisija prieš Vokietijos Federacinę Respubliką (Valstybės įsipareigojimų neįvykdymas — Nuosavi Bendrijų ištekliai — Neįformintos TIR knygelės — Nemokėjimas ar vėlavimas mokėti atitinkamus nuosavus išteklius)

2.12.2006   
            
            
               LT
            
            
               Europos Sąjungos oficialusis leidinys
            
            
               C 294/1
            
         2006 m. spalio 5 d. Teisingumo Teismo (pirmoji kolegija) sprendimas Europos Bendrijų Komisija prieš Vokietijos Federacinę Respubliką
   (Byla C-105/02) (1)
   
   (Valstybės įsipareigojimų neįvykdymas - Nuosavi Bendrijų ištekliai - Neįformintos TIR knygelės - Nemokėjimas ar vėlavimas mokėti atitinkamus nuosavus išteklius)
   (2006/C 294/01)
   Proceso kalba: vokiečių
   Šalys
   
      Ieškovė: Europos Bendrijų Komisija, atstovaujama G. Wilms
   
      Atsakovė: Vokietijos Federacinė Respublika, atstovaujama W.–D. Plessing ir R Stüwe bei advokato D. Sellner
   
      Atsakovės pusėje įstojusi į bylą šalis: Belgijos Karalystė, atstovaujama M. Wimmer ir A. Snoecx ir advokato B. van de Walle Ghelcke
   Dalykas
   Valstybės įsipareigojimų neįvykdymas — 1989 m. gegužės 29 d. Tarybos reglamentą (EEB, Euratomas) Nr. 1552/89, įgyvendinantis Sprendimą 88/376/EEB, Euratomas dėl Bendrijų nuosavų išteklių sistemos (OL L 155, p. 1) — Tam tikromis TIR knygelėmis garantuotų importo muitų nesurinkimas ir atitinkamų nuosavų išteklių nepervedimas — Importo muitai „dėl kurių nebuvo pateikta jokių garantijų“ arba „kurie yra užginčyti“ — Knygelės, dėl kurių perdraudikas ginčija savo įsipareigojimus
   Rezoliucinė dalis
   
               1)
            
            
               Tinkamai neįforminusi tam tikrų tranzito dokumentų (TIR knygelių), dėl ko su tuo susiję nuosavi ištekliai nebuvo nei įskaityti, nei pervesti Komisijai per nustatytus terminus,
               
                           —
                        
                        
                           nepervedusi Europos Bendrijų Komisijai kitų neginčytų muitinės sumų, kurioms nuo 1994 m. iki 1996 m. Federalinio finansų ministro įsakymo pakeitimo buvo taikomas analogiškas su Vokietijos muitinės TIR knygelių neįforminimu susijęs vertinimas (užuot įskaitytos į A sąskaitą, jos buvo įskaitytos į B sąskaitą),
                        
                     
                           —
                        
                        
                           Vokietijos Federacinė Respublika neįvykdė įsipareigojimų pagal 1989 m. gegužės 29 d. Tarybos reglamentą (EEB, Euratomas) Nr. 1552/89, įgyvendinantį Sprendimą 88/376/EEB, Euratomas dėl Bendrijų nuosavų išteklių sistemos, kurį nuo 2000 m. gegužės 31 d. panaikino ir pakeitė 2000 m. gegužės 22 d. Tarybos reglamentas (EB, Euratomas) Nr. 1150/2000, įgyvendinantis Sprendimą 94/728/EB, Euratomas dėl Bendrijų nuosavų išteklių sistemos.
                        
                     
         
               2)
            
            
               Atmesti likusią ieškinio dalį.
            
         
               3)
            
            
               Priteisti iš Vokietijos Federacinės Respublikos bylinėjimosi išlaidas.
            
         
               4)
            
            
               Belgijos Karalystė padengia savo bylinėjimosi išlaidas.
            
         
      (1)  OL C 131, 2002 6 1.